ગુજરાત રાજ્ય નાગરિક પુરવઠા નિગમ લિમિટેડ દ્વારા દાહોદ જિલ્લામાં મકાઇ અને ડાંગરની ટેકાના ભાવે ખરીદી કરવાની જાહેરાત કરી હતી. 13 ઓક્ટોબરના રોજ મંત્રી જશવંતસિંહ ભાભોરના અને મંત્રી બચુભાઇ ખાબડના હસ્તે એ.પી.એમ.સી., દાહોદ ખાતે નિયત ખરીદ કેન્દ્રો ઉપરથી ખરીદીનો પ્રારંભ આવ્યો હતો. ટેકાનો પ્રતિ ક્વિન્ટલે મકાઇનો 1700 અને ડાંગરનો 1770 ભાવ નક્કી કરાયા હતો. ઉદ્ઘાટન સમયે ખેડૂતોએ 32 ક્વિન્ટલ ઉપર મકાઇનું વેચાણ કરી Rs.54,400નું વળતર મેળવ્યુ હતું. જોકે, ત્યાર બાદ 17 દિવસના સમય ગાળામાં ટેકાના ભાવે દાહોદ, ધાનપુર અને ગરબાડાના કેન્દ્ર ઉપર મકાઇ વેચવામાં 17 અને ડાંગર વેચવામાં માત્ર 2 ખેડુતોએ રસ દાખવ્યો છે. માર્કેટમાં દરરોજ ભાવ બદલાય છે ત્યારે ટેકાના ભાવ કરતાં માર્કેટમાં ક્વિન્ટલે સરેરાશ 300 રૂપિયા ઓછા મળતા હોવા છતાં ખેડુતો ટેકાના ભાવે પાક વેચવા તૈયાર નથી. ટેકાના ભાવે પાક વેચવા માટે વિવિધ પ્રક્રિયામાંથી પસાર થવું પડતું હોવાથી તેઓ નુકસાન વેઠીને પાક માર્કેટમાં વેચી રહ્યા છે.